INSTITUT MIHAJLO PUPIN DOO BEOGRAD

15. decembar 2021.godine

B e o g r a d

Z A P I S N I K

sa sednice Odbora za rodnu ravnopravnost održanog 15.decembra 2021.godine u Maloj sali Instituta, sa početkom u 09,00 časova.

***DNEVNI RED:***

1. Upoznavanje sa novim Zakonom o rodnoj ravnopravnosti (Sl.glasnik br.52/2021)
2. Obaveze Instituta po osnovu novog Zakona
3. Preduzete aktivnosti
4. Rodna ravnopravnost sa aspekta međunarodnih projekata
5. Razno

Sednici su prisustvovali:

1.Prof. dr Sanja Vraneš, dipl.inž., 2.dr Valentina Janev,dipl.inž., 3.dr Nikola Zogović,dipl.inž. 4. Saša Radović,spec.men. integ.zaštite, 5. Živana Šenborn, dipl.pravnik

Sednici je prisustvovala ***Larisa Jakšić, dipl.pravnik*** Rukovodilac organizacione celine za pravne, kadrovske i opšte poslove i Lice zaduženo za rodnu ravnopravnost u INSTITUTU MIHAJLO PUPIN DOO BEOGRAD.

1.Predstavljanje Zakona o rodnoj ravnopravnosti (Sl.glasnik RS br.52 od 24.05.2021.- u daljem tekstu Zakon) je izvršila Larisa Jakšić, dipl.pravnik Rukovodilac organizacione celine za pravne, kadrovske i opšte poslove i Lice zaduženo za rodnu ravnopravnost u Institutu.

Posebno je napomenuto da se Institut, saglasno odredbama ovog Zakona smatra organom javne vlasti koji, u skladu sa članom 5. Zakona, između ostalog ima i obavezu rodno odgovornog budžetiranja, što je bilo uzeto u obzir prilikom sačinjavanja Finansijskog plana za 2022. godinu

Institut je obavezan da sačini Plan mera za ostvarivanje i unapređenje rodne ravnopravnosti koji naročito sadrži:

* Kratku ocenu stanja u vezi sa položajem žena i muškaraca u društvu, uključujući godine starosti;
* Spisak posebnih mera (ako postoji neuravnoteženost: uravnotežena zastupljenost polova saglasno zakonu postoji kad je zastupljenost jednog od polova između 40-50% u odnosu na drugi pol, a osetno neuravnotežena zastupljenost polova postoji kada je zastupljenost jednog pola niža od 40% u odnosu na drugi pol, osim ako iz posebnog zakona ne proizilazi drugačije) i razloge za određivanje posebnih mera i ciljeve koji se njima postužu.
* Početak primene, način provođenja, kontrola i prestanak sprovođenja posebnih mera.

Institut ima takođe obavezu izveštavanja o realizaciji gore navedenog Plana mera, kao i obavezu sačinjavanja godišnjeg izveštaja o ostvarivanju rodne ravnopravnosti.

Na sastanku je konstatovano da je situacija u Institutu sa aspekta rodne ravnopravnosti prilično uravnotežena, ali će se konačan stav i predlog mera dati u Planu za 2022. godinu.

3.Lice zaduženo za rodnu ravnopravnost u Institutu sačinilo je Plan kvaliteta - Rodna ravnopravnost koji je objavljen na internet stranici Instituta, kao krovni akt u ovoj oblasti, koji čini sastavni deo Sistema kvaliteta Instituta. Odluka o imenovanju Lica zaduženog za rodnu ravnopravnost u Institutu takođe se nalazi na web stranici Instituta.

Do kraja godine biće sačinjen i na sajtu Instituta objevljen Plan mera za ostvarivanje i unapređenje rodne ravnopravnosti u 2022. godini, a u zakonom predviđenim rokovima Institut će sačiniti i objaviti na svojoj internet stranici Izveštaj o realizaciji Plana mera za ostvarivanje i unapređenje rodne ravnopravnosti, kao i Godišnji izveštaj o ostvarivanju rodne ravnopravnosti, o čemu će obaveštenje biti dostavljeno nadležnom Ministarstvu.

Kao poseban segment u okviru pitanja unapređenja rodne ravnopravnosti, Institut je, polazeći od Pravilnika o zaštiti od seksualnog uznemiravanja Univerziteta u Beogradu, imenovao Poverenicu za ravnopravnost, doneo Pravilnik o zaštiti od seksualnog uznemiravanja i ucenjivanja i sačinio obaveštenje za zaposlene vezano za sprečavanje seksualnog zlostavljanja i seksualnog uznemiravanja. Sva dokumenta su objavljena na internet stranici Instituta [www.pupin.rs](http://www.pupin.rs)

4. Prof.dr Sanja Vraneš, dipl.inž. i dr Valentina Janev, dipl.inž. su upoznala članove Odbora za rodnu ravnopravnost sa obavezama iz oblasti rodne ravnopravnosti koje su postojale u okviru projekta Horizon Europe, Gender Time i HELENA. Vezano za evropske projekte Institut je, pored formiranja ovog Odbora za rodnu ravnopravnost, sačinio Gender Equality Action Plan 2021-2025. Ovaj Plan kao i Odluka o formiranju Odbora za rodnu ravnopravnost nalaze se na internet stranici Instituta.

Sastanak je završen u 10,00 časova.

Zapisnik sačinila

Živana Šenborn, dipl.pravnik